Diari Oficial de la Generalitat Valenciana


Sumari del DOGV 5730, del 28-03-2008 (2008/3311)

RESOLUCIÓ de 13 de març de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació de l'acord pel qual s'establix un protocol general de col·laboració entre el Ministeri de Educació i Ciència i la Generalitat, per al compliment i la posada en marxa de les instal·lacions singulars previstes en el Mapa d'Infraestructures Cientificotecnològiques a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3311


Data del document
:   13-03-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * cooperació administrativa
    * centre d'investigació
    * administració central

RESOLUCIÓ de 13 de març de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació de l'acord pel qual s'establix un protocol general de col·laboració entre el Ministeri de Educació i Ciència i la Generalitat, per al compliment i la posada en marxa de les instal·lacions singulars previstes en el Mapa d'Infraestructures Cientificotecnològiques a la Comunitat Valenciana. [2008/3311]  
El Ministeri de Educació i Ciència i la Generalitat han subscrit, després de la tramitació prèvia reglamentària, el 27 de desembre de 2007, l'acord pel qual s'establix un protocol general de col·laboració per al compliment i la posada en marxa de les instal·lacions singulars previstes en el Mapa d'Infraestructures Cientificotecnològiques a la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0460/2008, i que figura com a annex d'esta resolució.  
Valencia, 13 de març de 2008  
El director general de Relacions amb Les Corts i Secretariat del Consell, Ángel Mompó Romero.  
Acord pel qual s'establix un protocol general de col·laboració entre el Ministeri d'Educació i Ciència i la Generalitat de la Comunitat Valenciana, per al compliment i la posada en marxa de les instal·lacions singulars previstes en el Mapa d'Infraestructures Cientificotecnològiques a la Comunitat Valenciana  
Madrid, 27 de desembre de 2007  
Reunits  
D'una part, Mercedes Cabrera Calvo-Sotelo, ministra d'Educació i Ciència, nomenada per al dit càrrec per Reial Decret 464/2006, d'11 d'abril, actuant en l'exercici de les competències que té atribuïdes per l'article 12.1.g de la Llei 6/1997, de 14 d'abril, d'Organització i Funcionament de l'administració General de l'Estat i per la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra, Alejandro Font de Mora Turón, conseller d'Educació, nomenat per al dit càrrec per Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOGV de 29.06.2007, núm. 5.545) actuant en l'exercici de les competències que té atribuïdes pel Decret 92/2007, de 6 de juliol del Consell, pel qual s'establix l'estructura orgànica bàsica de la Presidència i de les conselleries de la Generalitat (DOGV de 09.07.2007, núm. 5.551), i en virtut de l'Acord del Consell de data 21 de desembre de 2007.  
Les parts reconeixen la capacitat per a la firma d'este protocol de col·laboració i per este motiu,   
Exposen  
Que el Ministeri d'Educació i Ciència i la Comunitat Valenciana desitgen complir els punts adoptats per la III Conferència de Presidents, mantinguda el passat 11 de gener de 2007, en la qual es va aprovar el Mapa d'Infraestructures Cientificotecnològiques a Espanya (ICTS).  
Que el Mapa d'ICTS, basat en l'acord polític entre el Govern i les comunitats autònomes, és un programa del Ministeri d'Educació i Ciència dins de la inciativa INGENIO2010 del Govern, per a la millora de la competitivitat de la ciència i tecnologia d'Espanya.  
Que correspon a l'Estat el «foment i coordinació general de la investigació científica i tècnica» d'acord amb l'article 149.1.15 de la Constitució. De manera específica, correspon al Ministeri d'Educació i Ciència l'impuls, la programació i la supervisió de les activitats del Departament en matèria d'investigació científica i tecnològica, que inclou el desenrotllament i la potenciació de grans instal·lacions científicotecnològiques, en virtut del que es disposa en el Reial Decret 562/2004, de 19 d'abril (BOE 20.04.2004 núm. 96).  
Que correspon a la Generalitat promoure la investigació científica i tecnològica en virtut de les competències que en la dita matèria li conferix l'article 49.7 contingut en la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana.  
Que les instal·lacions científiques i tècniques de caràcter singular tenen un marcat caràcter estratègic que les fa especialment rellevants per al progrés de la ciència experimental i el desenrotllament tecnològic. Són, per tant, instruments únics en el seu gènere perquè permeten un tipus d'experimentació que unix el coneixement científic, el desenrotllament tecnològic i la innovació.  
Que, per les peculiaritats pròpies de les instal·lacions, la seua aprovació i posada en funcionament requerix d'un elevat finançament per la qual cosa cada projecte es desenrotlla amb la col·laboració política i financera de la comunitat autònoma on s'establix la instal·lació científica i tecnològica singular, que aportaria recursos complementaris a l'Estat.  
I que, per tot el que s'ha dit, les parts firmants acorden les següents:  
Clàusules  
Primer. Objecte   
L'objecte del present acord és determinar la participació en l'execució de les instal·lacions científiques i tècniques singulars que configuren el Mapa d'Infraestructures Científicotecnològiques i tenen prevista la seua ubicació a la Comunitat Valenciana.  
Segon. Infraestructures científiques i tecnològiques aprovades  
De conformitat amb el mencionat mapa d'infraestructures cientificotecnològiques s'ha acordat la creació de dos infraestructures a la Comunitat Valenciana:  
- L'Institut d'Investigacions en Física Mèdica,  
- El Centre Integral per a la Millora Energètica i Mediambiental de Sistemes de Transport (CIMET) com a centre d'Assaig de Motors per a indústria d'automoció naval i aeronàutica.  
Tercera. Desenrotllament del Programa  
El programa per a la posada en marxa i gestió de les mencionades ICTS es desenrotllarà i executarà d'acord amb el que establix el present acord i els convenis específics que es formalitzen per al disseny, construcció i equipament, posada en funcionament i explotació de les mencionades infraestructures cientificotecnològiques.  
Quarta. Convenis específics  
Les parts del conveni subscriuran un conveni específic que regule la coordinació política, financera i de gestió de cada una de les parts.  
Així mateix, establirà l'entitat que durà a terme la construcció, equipament i explotació de la corresponent infraestructura cientificotecnològica.  
Quinta. Fases de l'execució  
En el cas que alguna de les instal·lacions singulars cientificotecnològiques puga desenrotllar-se per fases podrà subscriure's un conveni específic per a cada una de les fases sense perjuí del compromís de construcció i equipament necessari per a l'execució de la mencionada infraestructura, atenent el Mapa d'Infraestructures Cientificotecnològiques aprovat per la III Conferència de Presidents, celebrada el passat 11 de gener de 2007.  
Sexta. Comissió de Seguiment i Avaluació  
Es constituïx una Comissió de Seguiment i Avaluació del present protocol la constitució de la qual és la següent:  
En representació de l'administració General de l'Estat:  
- El secretari general de Política Científica i Tecnològica  
- El director general de Política Tecnològica  
En representació de la Generalitat de la Comunitat Valenciana:  
- El secretari autonòmic d'Universitat i Ciència  
- El director general de Política Científica  
La representació podrà ser objecte de l'oportuna substitució, de conformitat amb la legislació vigent.  
Qualsevol de les parts podrà assistir-hi acompanyada d'assessors experts.  
Correspon a la Comissió de Seguiment i Avaluació la determinació de la necessitat de fases en l'execució del projecte de construcció, equipament i posada en funcionament de la instal·lació cientificotecnològica que corresponga al pressupost d'execució, així com dels termes bàsics de redacció dels corresponents convenis de col·laboració específics per a cada una de les instal·lacions aprovades.  
Sèptima. Vigència de l'Acord   
1. El present protocol general de col·laboració entrarà en vigor en la data de la seua firma i estarà en vigor fins a la data de finalització prevista dels corresponents convenis específics de col·laboració.  
2. No obstant el que s'establix en l'apartat anterior, l'Acord, podrà ser resolt per acord mutu i voluntari o per denúncia d'este, per incompliment d'alguna de les parts, la qual cosa que es comunicarà fefaentment, amb audiència prèvia d'esta i amb almenys dos mesos d'antelació.  
Octava. Naturalesa de l'Acord  
El present acord té naturalesa dels previstos en l'article 3.1.c) del Text refós de la Llei de Contractes de les Administracions Públiques, aprovat per Reial Decret Legislatiu 2/2000 de 16 de juny, i es realitza a l'empara del que s'establix en l'article 6.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Novena. Resolució de controvèrsies  
1. El present acord té naturalesa administrativa, de manera que suplix en la seua interpretació i desenrotllament l'ordenament jurídic administratiu, amb expressa submissió de les parts a la jurisdicció contenciosa administrativa en els termes que establix l'article 8.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La resolució de les controvèrsies i conflictes, que puguen plantejar-se sobre la interpretació i execució del present protocol, hauran de resoldre's de mutu acord de les parts, en el si de la Comissió de Seguiment i Avaluació del Protocol. Si no es pot aconseguir el dit acord, les parts en controvèrsia hauran de ser resoltes tal com es disposa en l'article 44 de la Llei 22/1998, de 13 de juliol, Reguladora de la Jurisdicció Contenciosa Administrativa   
La ministra d'Educació i Ciència. Mercedes Cabrera Calvo-Sotelo.  
El conseller d'Educació. Alejandro Font de Mora Turón.